stanford-oval/wikipedia huggingface dataset:
Matic Török
Ura > Seuraura

Török on HD Jesenice Mladin kasvatti. Kaudella 2018–2019 hän oli B-nuorten monikansallisessa International Hockey Leaguessa tehoilla 14+13=27 joukkueen paras maalintekijä Miha Krmeljin kanssa ja toiseksi paras pistemies hänen jälkeensä. Suurimman osan kaudestaan Török pelasi kuitenkin Jesenice Mladissa monikansallista A-nuorten Erste Bank Young Stars Leaguea.
Kaudeksi 2019–2020 Török siirtyi Suomeen KooKoon B-nuoriin. Hänen siirtoonsa oli vaikuttamassa neljä edellistä kautta organisaatiossa valmentanut Lovro Bajc, joka toimi myös Slovenian alle 20-vuotiaiden maajoukkueen päävalmentajana. Törökin lisäksi Bajc oli houkutellut KooKoohon vuotta aiemmin toisen slovenialaispelaajan, Tom Sojerin. Kaudella 2020–2021 Török oli tehoilla 16+14=30 seuran U18-joukkueen paras pistemies ja maalintekijä tehoilla 16+14=30. Joulukuussa 2020 hän pelasi kotimaassaan kolme ottelua lainalla Slovenian liigaa HDD Jesenicessä tehden kolme syöttöpistettä, kun Suomen Jääkiekkoliiton sarjat olivat tauolla Suomen koronavirusrajoitusten vuoksi. Török teki näin ollen miesten pääsarjadebyyttinsä 17-vuotiaana 13. joulukuuta 2020 HK Celjeä vastaan. Hän teki Jesenicen 10–1-murskavoittoon päättyneessä ottelussa kaksi syöttöpistettä.
Toukokuussa 2021 Török teki KooKoon kanssa 2+1-vuotisen SM-liigasopimuksen. Hän pelasi kauden 2021–2022 suurimmaksi osaksi seuran U20-joukkueessa. Török oli tehoilla 18+21=39 joukkueen toiseksi paras maalintekijä ja kolmanneksi paras pistemies. Hän debytoi myös KooKoon liigajoukkueessa, jossa Török pelasi kaksi runkosarjaottelua ilman tehopisteitä. Hän teki liigadebyyttinsä runkosarjan yhdeksännellä kierroksella 1. lokakuuta 2021 vieraissa Tapparaa vastaan. Török merkittiin kolmella täydellä ketjulla otteluun lähteneen KooKoon nelosketjuun Eetu Paasovaaran kanssa. Hän sai ottelussa jääaikaa 5.14 minuuttia.
Török pelasi kauden 2022–2023 suurimmaksi osaksi KooKoon U20-joukkueessa. Hän pelasi SM-liigassa 16 runkosarjaottelua tehopistein 2+1=3. Török teki liigauransa avausmaalin tasan vuosi liigadebyyttinsä jälkeen uransa kuudennessa ja kauden neljännessä ottelussaan 1. lokakuuta 2022 vieraissa Porin Ässiä vastaan. Huhtikuussa 2023 hän teki KooKoon kanssa 1+1-vuotisen jatkosopimuksen. Varsinaisella SM-liigan tulokaskaudellaan 2023–2024 Török pelasi 50 runkosarjaottelua tehopistein 3+6=9. KooKoon liigakauden päätyttyä hän vahvisti seuran U20-joukkuetta pudotuspeleissä. Török oli KooKoon paras pistemies ja maalintekijä tehoilla 8+2=10. Huhtikuussa 2024 seura uutisoi käyttäneensä hänen sopimuksessaan olleen option ja tehneen Törökin kanssa vuoden mittaisen jatkosopimuksen.
Ura > Maajoukkueura

Török pelasi alle 20-vuotiaiden IA-divisioonan MM-kilpailuissa vuosina 2020 ja 2023. Ensimmäisessä turnauksessa hän oli kahdella osumallaan Slovenian paras maalintekijä ja Török jakoi joukkueen sisäisen pistepörssin voiton neljän muun pelaajan kanssa. Jälkimmäisessä turnauksessa hänet palkittiin Slovenian turnauksen parhaana pelaajana. Török pelasi myös IB-divisioonan MM-kilpailuissa vuonna 2022, jolloin hän toimi joukkueen kapteenina. Török jakoi kolmella osumallaan Slovenian sisäisen maalipörssin voiton Marcel Mahkovecin ja Žiga Mehlen kanssa.
Török pelasi myös alle 18-vuotiaiden IB-divisioonan MM-kilpailuissa vuonna 2019.
Slovenian A-maajoukkueessa Török on pelannut kolme ottelua tehden kaksi maalia. Hän teki A-maajoukkuedebyyttinsä Tamás Sárközy Memorial Tournamentissa 9. marraskuuta 2023 Budapestin Tüskecsarnokissa Italiaa vastaan. Ensimmäisen A-maajoukkuemaalinsa Török teki seuraavassa ottelussa 10. marraskuuta 2023 Ukrainaa vastaan.
Melodi Grand Prix 1997

| Eurovision laulukilpailu 1997  Norjan euroviisukarsinta> Melodi Grand Prix 1997 |
| --- | --- |
Päivämäärä:  8. helmikuuta 1997
Tapahtumapaikat:  NRK:n Studio 2
Juontaja(t):  Tande-P
Kapellimestari:  Geir Langslet
Valintamenetelmä:  puhelinäänestys (60%) raati (40%)
Voittaja:  Tor Endresen ”San Francisco”
Norja Eurovision laulukilpailussa Virallinen verkkosivusto 
 ◄ 1996  1998 ► 
Melodi Grand Prix 1997 oli Norjassa järjestetty laulukilpailu, jossa valittiin Norjan edustaja vuoden 1997 Eurovision laulukilpailuun. Kilpailuun lähetettiin noin 300 kappaletta, joista kahdeksan valittiin finaaliin. Finaali pidettiin 8. helmikuuta Norjan yleisradioyhtiö NRK:n studiossa Oslossa. Klpailussa voittajan valitsivat yhdessä puhelinäänestäjät, joilla oli 60% äänivallasta ja raati, jolla oli 40% äänivallasta. Kilpailun voitti Tor Endresen kappaleella "San Francisco".
Tulos

| Numero | Artisti | Kappale | Lauluntekijä(t) | Ääniosuus | Sija |
| --- | --- | --- | --- | --- | --- |
| 1 | Marianne E. Olsen | "Min egen superstar" | Marianne Elstad Olsen, Henning Hoel Eriksen, Fredrik Friis | 11.3% | 5 |
| 2 | Angela Kim Lewis | "So ro lille tull" | Torstein Bieler, Chris Påhlman, Nora Skaug | 14.7% | 3 |
| 3 | Guro Håvik | "Consensus" | Gunnar Lorentzen | 10.6% | 6 |
| 4 | Penthouse Playboys | "Om du elsket meg" | Kjetil Rolness, Jørn Mortensen | 12.6% | 4 |
| 5 | Geir Rønning | "Venter på deg" | Are Selheim | 7.0% | 7 |
| 6 | Beate Olsen | "Rolig" | Beate Olsen | 2.9% | 8 |
| 7 | Tor Endresen | "San Francisco" | Tor Endresen, Arne Myksvoll | 23.0% | 1 |
| 8 | Manjari | "Lys" | Rune Lindstrøm | 18.0% | 2 |
Aiheesta muualla

Koko karsintafinaali NRK:n sivuilla
Melodi Grand Prix
| --- | --- |
1960–luku:   1960  1961  1962  1963  1964  1965  1966  1967  1968  1969 
1970–luku:   1970  1971  1972  1973  1974  1975  1976  1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
Maurice André

Maurice André (1969)
Maurice André (21. toukokuuta 1933 Alès – 25. helmikuuta 2012 Bayonne) oli ranskalainen trumpetisti. Hän opiskeli Pariisin konservatoriossa. Hän voitti vuonna 1955 kansainvälisen kilpailun Genevessä.[lähde? ]
André nousi huomattavaan kansainväliseen maineeseen 1960-luvulta alkaen. Hän on tehnyt satoja levytyksiä, muun muassa barokkimusiikkia. Koska trumpetille kirjoitettu ohjelmistoa vähän, hän on tehnyt soittimelleen useita transkriptioita.[lähde? ]
André on aikansa huomattavimpia vaskipuhallintaitajia. Häneltä ovat saaneet vaikutteita useat tunnetut nuoremmat muusikot, kuten Wynton Marsalis.[lähde? ]
Aiheesta muualla

Maurice André
Maurice Binder

Maurice Binder (25. elokuuta 1925 – 4. huhtikuuta 1991) oli yhdysvaltalainen graafinen suunnittelija, joka suunnitteli elokuvien alkutekstejä ja elokuvamainoksia.
Binder syntyi vuonna 1925. Hän opiskeli teknisessä korkeakoulussa, jonka jälkeen hän hakeutui taidekouluun. Binder meni töihin New Yorkin Macy’s-tavarataloon, jossa hän yleni tavaratalon taiteelliseksi johtajaksi. Toisen maailmansodan aikana hän palveli laivastossa ja käydessään satamassa Hollywoodin lähellä sai töitä still-kuvaajana. Sodan jälkeen Binder työskenteli elokuvamainonnassa ja alkutekstien suunnittelussa, erityisesti Stanley Donenin ohjaamien elokuvien parissa. Binderin suunnittelemat alkutekstit elokuvaan Ruoho on vihreämpää aidan toisella puolella (1961) sai suosiota, jonka vuoksi hänet pyydettiin tekemään traileri ja alkutekstit elokuvaan Salainen agentti 007 ja tohtori No. Binder ideoi James Bond -elokuvien aseenpiippukohtauksen. Hän ei ollut mukana elokuvien Salainen agentti 007 Istanbulissa ja 007 ja Kultasormi tuotannoissa, mutta suunnitteli alkutekstit kaikkiin Bond-elokuviin vuosina 1965–1989. Binder suunnitteli lisäksi alkutekstit muun muassa elokuviin Miljardin dollarin aivot (1967), Barbarella (1968), Sherlock Holmesin salaisuus (1970), Villihanhet (1987) ja Viimeinen keisari (1987).
Binderilla oli laaja modernin taiteen kokoelma. Hän kuoli vuonna 1991.
Aiheesta muualla

Maurice Binder (1925–1991) Internet Movie Database. Seattle:  Amazon.com. (englanniksi)
Max (suoratoistopalvelu)

Max suoratoistopalvelun logo.
Max on Warner Bros. Discoveryn suoratoistopalvelu, joka lanseerattiin Yhdysvalloissa 23. toukokuuta 2023.
Suomessa Max lanseerattiin 21. toukokuuta 2024, kun HBO Max ja Discovery+ yhdistyivät. Palvelun sisältö koostuu draamasarjoista, elokuvista, tosi-tv-ohjelmista sekä Eurosportin urheilusta.
Aiheesta muualla

Kuvia tai muita tiedostoja aiheesta Max (suoratoistopalvelu) Wikimedia Commonsissa
Max Suomen sivusto
Matti Sarvilahti

Matti Sarvilahti (18. toukokuuta 1864 Luumäki − 26. joulukuuta 1936 Helsinki) oli ensimmäinen sukeltajan ammatissa toiminut suomalainen.
Sarvilahti ryhtyi sukeltajaksi 19-vuotiaana, näihin aikoihin Suomessa ei ollut yhtään suomalaista sukeltajaa. Hän suoritti välillä asevelvollisuutensa Suomen kaartissa ja oli sitten sukeltajan ammatissa yli 50 vuoden ajan aina 1930-luvulle saakka jolloin hän joutui korkean iän ja vaikean sairauden takia lopettamaan työt.
Sarvilahti oli mukana nostamassa useita uponneita laivoja. Suomen sisällissodan jälkeen hän otti tehtäväkseen nostaa Laatokkaan uponneen miinanlaskija Ahmolan ja sen 125 ladatun merimiinan lastin. Sarvilahti toi miinat yksi kerrallaan ylös ja sen jälkeen myös itse laiva voitiin nostaa. Sarvilahti työskenteli useiden vuosien ajan myös Helsingin satamarakennuksilla. Hänelle myönnettiin 70-vuotiaana Suomen Valkoisen Ruusun ritarikunnan mitali pitkäaikaisesta ansiokkaasta työstään.
Matti Sarvilahti kuoli 72-vuotiaana joulukuussa 1936. Hänet on haudattu Suomen kaartin hautausmaalle Helsinkiin.
MGP Nordic

MGP Nordic (Melodi Grand Prix Nordic) on laulukilpailu 8–15-vuotiaille lapsille. Neljä pohjoismaata, Suomi, Ruotsi, Norja ja Tanska lähettävät kilpailuun kaksi kappaletta, joiden tekijät ja esittäjät ovat lapsia. Voittaja valitaan maiden välisellä puhelinäänestyksellä.
Historia

MGP Nordic sai alkunsa Tanskassa, jossa järjestettiin vuosina 2000 ja 2001 lasten versio maan euroviisukarsinnasta. Kilpailu kantoi nimeä Melodi Grand Prix Junior. Seuraavana vuonna kilpailu laajeni kolmen maan väliseksi, kun mukaan otettiin lauluja myös Ruotsista ja Norjasta, kolme kustakin maasta. Samalla kisa sai nykyisen nimensä.
Suuren suosion saanut ohjelma-idea päätettiin laajentaa koko Euroopan laajuiseksi lasten laulukilpailuksi. Vuonna 2003 käytiin ensimmäisen kerran Lasten Eurovision laulukilpailu kuudentoista maan kesken. Kilpailu on jatkunut vaihtelevalla menestyksellä. Välillä osanottajamaiden määrä on laskenut, mutta vuoden 2007 kilpailuun se jälleen kasvoi.
Vuonna 2006 pohjoismaiset yleisradioyhtiöt päättivät yllättäen erkaantua Lasten Eurovision laulukilpailusta. Syynä oli se, että tv-yhtiöiden mielestä nuorien esiintyjien harteille kerääntyi tuon tyylisessä kilpailussa liikaa paineita. Kolme alkuperäisen Melodi Grand Prix Juniorin järjestäjämaata päättivät pitää eurooppalaisen laulukilpailun sijaan jälleen yhteispohjoismaisen mittelön. Kilpailun formaatti ja nimi olivat samat kuin kolme vuotta aiemmin, vaikkakin nimessä suosittiin lyhyttä muotoa MGP Nordic. Ruotsi osallistui kuitenkin myös Lasten Eurovision laulukilpailuun kaupallisen tv-yhtiön kautta.
Vuonna 2007 MGP Nordic laajeni yhden maan verran, kun Suomi osallistui kisaan ensimmäistä kertaa. Karsinnan järjestää Yleisradion kanava FST5, ja kilpailukappaleiksi Suomen karsintaan hyväksyttiin vain ruotsinkielisiä kappaleita, mutta vuodesta 2010 eteenpäin hyväksytään myös suomenkielisiä ja saamenkielisiä kappaleita, kunhan artisti/yhtye osaa ruotsin kieltä. Suomen tultua mukaan jokaisen maan kappaleiden määrä putosi kolmesta kahteen.
Voittajat

2002: Razz – Kickflipper (Tanska)
2006: Seb – Tro på os to (Tanska)
2007: Celine - Bæstevænna (Norja)
2008: The BlackSheeps - Oro jaska beana (Norja)
2009: Ulrik - En vanlig dag (Ruotsi)
Suomen karsinnan voittajat

2007
Voittaja: Sister Twister - Fröken Perfekt
Hopea: Linn Nygård - En liten önskan (lopullinen sijoitus kilpailussa 4.)
2008
Voittaja: Footboys - Fotboll
Hopea: Big Bang! - Här är vi
2009
Voittaja: Amanda Sjöholm - Jag vill leva
Hopea: The Black White Boys - Kommer du ihåg mig?
2010
Voittaja: IzaBella - Ett dunkande hjärta
2011
Voittaja: Petter - En framtid
2012
Voittaja: Linnéa - Ängeln
Aiheesta muualla

YLE (Arkistoitu – Internet Archive)
SVT
NRK
DR
Marjatta Kilpi

Irja Marjatta Kilpi (19. huhtikuuta 1935 Helsinki – 23. syyskuuta 1998 Heinola) oli suomalainen kirjailija. Koulutukseltaan hän oli historian maisteri. Hän teki työtä kustannustalossa ja kirjastossalähde tarkemmin?.
Kirjailija, toimittaja ja suomentaja Tuomas Kilpi on Marjatta Kilven poika.
Teokset

Lasisormus. WSOY 1967 (nimellä Marjatta Salo)
Ruusu ja ritari. Gummerus 1971
Aurora ja rakkaus. Gummerus 1974
Älä kutsu kukkaseksi. Gummerus 1976
Kuin vesilintu lahdella : romaani. Gummerus 1977
Koti-isä ; kirj. Marjatta Kilpi ; kuv. Ulla Vaajakallio. Lasten oma kirjakerho, Sanoma, Helsinki 1979
Halkeilevat kehykset : romaani. Weilin + Göös, Espoo 1980
Yksityiset unet. Gummerus 1986, Koko kansan kirjakerho, Helsinki 1987
Sapattivuosi. FinnEpos, Espoo 1990
Suomennoksia

Ulla Ståhlberg : Ratsastuksen alkeet ; suomentanut ja Suomen oloihin sovittanut Marjatta Kilpi. Gummerus 1992
Palkinnot

Gummeruksen tunnustuspalkinto 1977
Espoon kaupungin palkinto
Ikaros-palkinto
Melodi Grand Prix 1996

| Eurovision laulukilpailu 1996  Norjan euroviisukarsinta> Melodi Grand Prix 1996 |
| --- | --- |
Päivämäärä:  30. maaliskuuta 1996
Tapahtumapaikat:  NRK:n Studio 2
Juontaja(t):  Tande-P
Kapellimestari:  Geir Langslet
Valintamenetelmä:  alueraadit
Voittaja:  Elisabeth Andreassen ”I evighet”
Norja Eurovision laulukilpailussa Virallinen verkkosivusto 
 ◄ 1995  1997 ► 
Melodi Grand Prix 1996 oli Norjassa järjestetty laulukilpailu, jossa valittiin Norjan edustaja vuoden 1996 Eurovision laulukilpailuun. Kilpailuun lähetettiin noin 400 kappaletta, joista kahdeksan valittiin karsinnan finaaliin. Finaali pidettiin 30. maaliskuuta Norjan yleisradioyhtiö NRK:n studiossa Oslossa. Voittajan valitsivat kymmenen ympäri Norjaa kokoontunutta alueraatia, joista kukin antoi seitsemälle suosikilleen pisteitä kaavalla 10-8-6-4-3-2-1. Kilpailun voitti Elisabeth Andreassen kappaleella "I evighet".
Tulos

| Numero | Artisti | Kappale | Lauluntekijä(t) | Pisteet | Sija |
| --- | --- | --- | --- | --- | --- |
| 1 | Scandinavia | "Når hjertet står i brann" | Tom Sennerud, Bjørn Terje Bråthen | 12 | 8 |
| 2 | Arnold B. Family | "Din smittende glede" | Thomas Børud, Arnold Børud | 29 | 6 |
| 3 | Elisabeth Andreassen | "I evighet" | Torhild Nigar | 88 | 1 |
| 4 | Stephen Ackles | "Jennina" | Geir Rønning | 32 | 5 |
| 5 | Mia Gundersen | "Tenn lys" | Inge Enoksen, Leiv Grøtte | 28 | 7 |
| 6 | Helga Hatløy Hagen & Marie Hatløy Osdal | "Frieri" | Helga Hatløy Hagen, Marie Hatløy Osdal | 56 | 2 |
| 7 | Geir Rønning | "Uten de'" | Geir Rønning | 56 | 2 |
| 8 | To Tenorer | "Ariel" | Sverre Wiik, Øystein Wiik | 39 | 4 |
| Eritellyt raatiäänet> Numero | Eritellyt raatiäänet> Kappale | Eritellyt raatiäänet> Rogaland | Eritellyt raatiäänet> Østfold | Eritellyt raatiäänet> Finnmark | Eritellyt raatiäänet> Etelä-Trøndelag | Eritellyt raatiäänet> Tromssa | Eritellyt raatiäänet> Oppland | Eritellyt raatiäänet> Østlandet | Eritellyt raatiäänet> Hordaland | Eritellyt raatiäänet> Sørlandet | Eritellyt raatiäänet> Telemark | Eritellyt raatiäänet> Yht. |
| --- | --- | --- | --- | --- | --- | --- | --- | --- | --- | --- | --- | --- |
| 1 | "Når hjertet står i brann" | 1 |  |  | 1 |  | 2 | 6 |  | 2 |  | 12 |
| 2 | "Den smittende glede" | 3 | 1 | 1 | 6 | 4 |  | 3 | 1 | 6 | 4 | 29 |
| 3 | "I evighet" | 4 | 10 | 6 | 10 | 10 | 10 | 10 | 10 | 8 | 10 | 88 |
| 4 | "Jennina" |  | 4 | 2 | 2 | 2 | 6 | 2 | 4 | 4 | 6 | 32 |
| 5 | "Tenn lys" | 8 | 3 | 3 |  | 1 | 1 |  | 6 | 3 | 3 | 28 |
| 6 | "Frieri" | 6 | 8 | 4 | 3 | 8 | 8 | 8 | 2 | 1 | 8 | 56 |
| 7 | "Uten de'" | 10 | 2 | 10 | 4 | 6 | 3 | 1 | 8 | 10 | 2 | 56 |
| 8 | "Ariel" | 2 | 6 | 8 | 8 | 3 | 4 | 4 | 3 |  | 1 | 39 |
Aiheesta muualla

Koko karsintafinaali NRK:n sivuilla
Melodi Grand Prix
| --- | --- |
1960–luku:   1960  1961  1962  1963  1964  1965  1966  1967  1968  1969 
1970–luku:   1970  1971  1972  1973  1974  1975  1976  1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
Max Aitken Beaverbrook
Aiheesta muualla

Kuvia tai muita tiedostoja aiheesta Max Aitken Beaverbrook Wikimedia Commonsissa
Medal of Honor: Frontline

| Medal of Honor: Frontline |
| --- | --- |

Kehittäjä:  EA Los Angeles
Julkaisija:  Electronic Arts
Säveltäjä:  Michael Giacchino
Pelisarja:  Medal of Honor
Julkaistu:  PlayStation 2 NA 28. toukokuuta 2002 EU 7. kesäkuuta 2002 Xbox & GameCube NA 10. marraskuuta 2002 EU 6. joulukuuta 2002 PlayStation 3 NA 12. lokakuuta 2010 EU 15. lokakuuta 2010
Lajityyppi:  Ensimmäisen persoonan ammuntapeli
Pelimuoto:  Yksinpeli, moninpeli
Ikäluokitus:  PEGI: 12+ ESRB: T
Alusta:  PlayStation 2, Nintendo GameCube, Xbox, PlayStation 3
Jakelumuoto:  DVD, optinen levy
Lisää peliartikkeleitaVideopelien teemasivulla
Infobox OK  : 
Medal of Honor: Frontline on EA Los Angelesin kehittämä ensimmäisen persoonan ammuntapeli, joka on osa Medal of Honor -pelisarjaa. Electronic Arts julkaisi pelin PlayStation 2:lle, Nintendo GameCubelle ja Xboxille.
Pelihahmona ohjataan 101. maahanlaskudivisioonan luutnantti Jimmy Pattersonia, joka työskentelee OSS:lle. Pelissä on noin 20 toisen maailmansodan asetta. Pattersonin tehtävä on edetä läpi toisen maailmansodan Euroopan taistelut ja kaapata natsi-Saksan Horten Ho 229 -pommittajan prototyyppi, joka on toiselta nimeltään pelissä HO-IX.
Pelissä liitytään myös operaatio Market Gardeniin, Normandian maihinnousuun, ja saksalaisen sukellusveneen kyytiin. Pelissä on aseina muun muassa saksalainen G43-kiikarikivääri, panssarikauhu ja varsikäsikranaatteja.
Aiheesta muualla

Viralliset sivut (englanniksi)
Planet Medal of Honor (englanniksi)
-pelisarja
| --- | --- |
Konsoli:   Medal of Honor  Underground  Frontline  Rising Sun  European Assault  Vanguard  Airborne  Heroes 2  Medal of Honor (2010)  Warfighter 
PC:   Allied Assault  Spearhead  Breakthrough  Pacific Assault  Airborne  Medal of Honor (2010)  Warfighter 
Käsikonsolit:   Underground  Infiltrator  Heroes
Matic Podlipnik

| Matic Podlipnik |
| --- | --- |

Henkilötiedot
Syntynyt: 9. elokuuta 1992 (ikä 32) Jesenice, Slovenia
Kansalaisuus:   Slovenia
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  87 kg
Pelaajaura
Pääsarjaura:  2014–
Aik. seurat:  HC Dukla Jihlava (Tšekki2) Olimpija Ljubljana (EBEL/Slovenia) HC Bolzano (EBEL) SK Horácká Slavia Třebíč (Tšekki2) Lions de Lyon (Ranska) HC Karlovy Vary (Tšekki2/ČEL) HC Slovan Bratislava (SloEL) EV Landshut (DEL2) Gyergyói HK (Erste Liga/Romania) Jokers de Cergy (Ranska) Bayreuth Tigers (DEL2) HK Spišská Nová Ves (SloEL) HK Poprad (SloEL)
Matic Podlipnik (s. 9. elokuuta 1992 Jesenice, Slovenia) on slovenialainen jääkiekkopuolustaja.
Ura > Seuraura

Podlipnik on HK Jesenicen kasvatti. Hän pelasi HD mladi Jesenicen junioreissa ja siirtyi 17-vuotiaana Itävaltaan EC Salzburgin A-nuoriin kaudeksi 2009–2010. Hän voitti kauden päätteeksi Itävallan A-nuorten mestaruuden. Kaudella 2010–2011 Podlipnik debytoi miesten peleissä pelattuaan kautensa Salzburgin kakkosjoukkueessa Itävallan toiseksi korkeimmalla sarjatasolla Nationalligassa. Kaudella 2011–2012 hän osallistui seuran kanssa Red Bull Cupiin.
Kaudeksi 2011–2012 Podlipnik siirtyi kaksivuotisella sopimuksella Tšekin toiseksi korkeimmalle sarjatasolle 1. česká hokejová ligan HC Dukla Jihlavaan. Molempien sopimuskausiensa jälkeen, maaliskuussa 2014 hän teki vuoden mittaisen jatkosopimuksen joukkueen kanssa. Kesken kauden 2014–2015, joulukuussa 2014 Podlipnik palasi kuitenkin kotimaahansa ja siirtyi Itävallan Erste Bank Eishockey Ligan Olimpija Ljubljanaan. Hänen ensimmäinen pääsarjakautensa toi 29 runkosarjaottelussa tehot 3+8=11.
Elokuun 2015 lopulla Podlipnik teki kuukauden mittaisen try-out -sopimuksen EBEL:n italialaisjoukkue HC Bolzanon kanssa. Hänen koejaksonsa jatkui aina marraskuuhun saakka ja Podlipnik jäi lopulta ilman jatkosopimusta. Tammikuussa 2016 hän palasi Tšekin 1. ligaan ja siirtyi loppukauden sopimuksella SK Horácká Slavia Třebíčin riveihin.
Kaudeksi 2016–2017 Podlipnik siirtyi vuoden mittaisella sopimuksella Ranskan Ligue Magnusin Lions de Lyoniin.
Ura > Maajoukkueura

Podlipnik edusti Sloveniaa Sotšin olympiakisoissa 2014 sekä IA-divisioonan MM-kilpailuissa vuonna 2014, jolloin hän voitti kultaa.
Podlipnik pelasi myös alle 20-vuotiaiden I-divisioonan MM-kilpailuissa vuonna 2011, jolloin hän voitti B-lohkon hopeaa sekä IA-divisioonan MM-kilpailuissa vuonna 2012. Podlipnik pelasi myös alle 18-vuotiaiden II-divisioonan MM-kilpailuissa vuosina 2009 ja 2010, joista jälkimmäinen turnaus päättyi B-lohkon kultaan ja ensimmäinen turnaus A-lohkon hopeaan. Hän voitti vuoden 2010 turnauksen puolustajien pistepörssin tehoilla 2+7=9.
Muuta

Podlipnikin serkku Gregor Koblar on Slovenian maajoukkuehyökkääjä, joka pelaa hänen joukkuetoverinaan Lyonissa.
Martha Madison

| Martha Madison> Henkilötiedot |
| --- | --- |
Koko nimi:  Martha Anne Butterworth
Syntynyt: 27. heinäkuuta 1977 (ikä 47) Newport News, Virginia, Yhdysvallat
Näyttelijä
Taiteilijanimet:  Martha Ann Madison
Aktiivisena:  2001–
Merkittävät roolit:  Belle Black (Päivien viemää)
Aiheesta muualla
www.marthamadison.com
IMDb 
Martha Anne Madison (oik. Butterworth; s. 27. heinäkuuta 1977 Newport News, Virginia, Yhdysvallat) on yhdysvaltalainen näyttelijä ja televisiopersoona. Hän näytteli Isabella "Belle" Black Kiriakisia Päivien viemää -saippuasarjassa vuosina 2004–2008. Madison oli Bellen roolissa viides näyttelijä. Hän on näytellyt myös tv-sarjassa Passions ja elokuvassa Kate & Leopold. Madison oli harrastanut tanssia koko elämänsä, mutta joutui lopettamaan loukkaannuttuaan. Hän suunnitteli aluksi pääsevänsä Broadwaylle muutettuaan New Yorkiin, mutta päätyikin televisioon.
Madison on naimisissa, ja hänellä on vuonna 2013 syntynyt tytär.
Aiheesta muualla

Martha Madison Internet Movie Databasessa. (englanniksi)
Luettelo jääkiekon SM-liigan runkosarjassa kaudella 2013–2014 pelanneista pelaajista

Luettelo jääkiekon SM-liigan runkosarjassa kaudella 2013–2014 pelanneista pelaajista sisältää kaikki kaudella 2013–2014 jääkiekon SM-liigan runkosarjassa pelanneet pelaajat tilastoineen. Pelaajat on jaettu joukkueittain. Sama pelaaja voi olla luettelossa useamman joukkueen kohdalla johtuen pelaajasiirroista tai lainasopimuksista muihin seuroihin.